NÁVRH

KOMUNIKÉ

Vláda Slovenskej republiky na svojom zasadnutí prerokovala a schválila návrh Koncepcie daňovej reformy v rokoch 2004 – 2006.

	Koncepcia daňovej reformy obsahuje návrhy zmien v oblasti priamych a nepriamych daní a sleduje hlavné ciele, ktorými sú jednoduché a transparentné daňové zákony, zníženie daňových výnimiek a osobitných daňových sadzieb v maximálnej možnej miere, v oblasti priamych daní navrhuje zavedenie tzv. rovnej dane, zrušenie dane z dedičstva, dane z darovania, dane z prevodu a prechodu nehnuteľností a zmeny v cestnej dani, v oblasti nepriamych daní zjednotenie sadzieb dane z pridanej hodnoty a zmeny v sadzbách spotrebných daní.
	
Predložená daňová reforma smeruje k vytvoreniu spravodlivého, jednoduchého a proinvestične orientovaného daňového prostredia v Slovenskej republike.

	Koncepcia daňovej reformy je navrhnutá s ohľadom na aktuálny stav verejných financií a zámer vlády Slovenskej republiky splniť Maastrichtské kritérium týkajúce sa celkového deficitu verejných financií.